open-index/open-wikipedia-markdown huggingface dataset:
Sterretjie-drakie

Die **sterretjie-drakie** (*Synchiropus stellatus*) is 'n vis wat voorkom in die westelike Indiese Oseaan en aan die ooskus van Afrika vanaf Oman tot by die Protea-bank in die suide van KwaZulu-Natal. In Engels staan die vis bekend as die *starry dragonet*.

## Voorkoms 
Die vis het twee dorsale vinne, die eerste met vier lang strale. Die bekkenvinne is groot. Die lyf is bleek wit en met 'n pienk of ougoud skynsel. Daar is 'n ry vlekke op die middel van die lyf met 'n ry klein rooi kolletjies onder die vlekke. Die vis word tot 7.5&nbsp;cm lank.

## Habitat 
Die vis leef in groot groepe naby koraalriwwe op sanderige bodems in water wat nie dieper as 40&nbsp;m is nie.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Synchiropus-stellatus.html
Vlekoog-soldaat

Die **vlekoog-soldaat** (*Myripristis murdjan*) is 'n vis wat voorkom in die tropiese en subtropiese water van die Indies-Pasifiese area, die Rooisee en aan die ooskus van Afrika van Oman tot by Sodwanabaai in KwaZulu-Natal. In Engels staan die vis bekend as die *Blotcheye soldier*.

## Voorkoms 
Die vis is normaalweg rooierig van kleur maar kan ook silwerig wees. Die rand van die operkulum is donker na swart. Daar is 'n swart vlek oor die oë en die vis word tot 27&nbsp;cm groot.

## Habitat 
Die vis leef in koraalriwwe tot op dieptes van 50&nbsp;m en vreet onder andere soöplankton, vis en wurms. Hulle word nie sommer gedurende die dag gewaar nie. Die vis kan verwar word met die grootskub-soldaat.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Myripristis-murdjan.html
Callionymidae

Die **Draakvisse** (*Callionymidae*) is 'n vis-familie van die orde Perciformes. Die taksonomie van die familie is nog onseker en die aantal genera wat deel vorm van die familie is onbekend. Daar is ongeveer 140 spesies in die familie. Elf van die spesies kom aan die Suid-Afrikaanse kus voor.

## Kenmerke 
Die familie se lywe is langwerpig en die vissies is klein. Hulle is bodembewoners. Die spesies van die familie het twee dosale vinne. Die voorste dorsale het net vier strale maar hulle is lank. Die bekkenvinne is lank en groot en hul basis is naby die basis van die pektorale vin. Die grootte van familielede wissel van 2.6 tot 28&nbsp;cm. Hulle leef in koraalriwwe, sanderige en modderige bodems tot op 400&nbsp;m en vreet onder andere skaaldiere, slakke en wurms. Geslagsdimorfie kom voor in die familie. Die wyfies is oor die algemeen kleiner as die mannetjies.

## Genera 
* *Synchiropus*
::* *Synchiropus splendidus* – Mandarynvis

Die volgende genera en gepaardgaande spesies kom aan die Suid-Afrikaanse kus voor:

* *Neosynchiropus*
::* *Neosynchiropus marmoratus*
::* *Neosynchiropus stellatus* – Sterretjie-drakie

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Kolvin-soldaat

Die ** Kolvin-soldaat** (*Neoniphon sammara*) is 'n vis wat voorkom in die Indiese-Pasifiese area, die Rooisee en aan die ooskus van Afrika van Oman tot by die Aliwal-bank. In Engels staan die vis bekend as die *Spotfin squirrelfish*.

## Voorkoms 
Die vis is normaalweg silwerig van kleur met elke skub wat 'n donker kol op het wat strepe op die lyf vorm. Die kop is rooibuin en die onderste kaak en wang is wit. Die dorsale vin is bruin met 'n swart vlek op. Die stertvin is geel met die rante van die vin wat donker gekleurd is. Die vis word tot 28&nbsp;cm groot.

## Habitat 
Die vis leef in koraalriwwe tot op dieptes van 30&nbsp;m en vreet hoofsaaklik skaaldiere. Hulle word in grotte en onder hange gesien.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Neoniphon-sammara.html
Barklypas

**Barklypas** is 'n bergpas in die Oos-Kaap. Dit is op die R58-teerpad tussen Elliot en Barkly-Oos in die Drakensberge geleë. Die pas bereik sy hoogste punt bo seevlak op 2&nbsp;018&nbsp;m. Dit het 'n maksimum helling van 1:12.

Die pas begin enkele kilometer wes vanaf Elliot op 'n hoogte van 1473&nbsp;m bo seevlak. Dit styg geleidelik met skerp draaie teen 'n helling van 1:22 oor 'n afstand van 12&nbsp;km. Die verskil tussen die voet en die kruin is 626&nbsp;m.

Die pas word gereeld in die winter gesluit weens swaar sneeuneerslae, en die pas moet in die algemeen versigtig deur motoriste aangedurf word.

## Sien ook 
* Lys van bergpasse in Suid-Afrika

## Verwysings
Selena Gomez

**Selena Marie Gomez** (gebore 22 Julie 1992 in Grand Paire, Texas, VSA) is 'n Amerikaanse sangeres, aktrise en modeontwerpster. Sy het bekend geword vir haar rol as Alex Russo in die Disney-sitkom *Wizards of Waverly Place*. Gomez speel ook in verskeie rolprente en het gasrolle in 'n aantal TV-reekse gespeel. Sy het verskeie albums saam met haar musiekgroep, *Selena Gomez & the Scene* opgeneem. Sy het ook haar eie klerereeks, *Dream Out Loud*, en doen graag vrywilligerswerk. Sedert 2008 is Gomez 'n UNICEF-ambassadeur,  die jongste ambassadeur wat UNICEF tot dusver gehad het. In Mei 2012 loods se haar eerste parfuum, "Selena Gomez: The Debut Fragrance"."Selena Gomez" is ook een van die mees bekende sangers met haar liedjies soos haar eerste No.1 op die hot billboard 100 "Lose you to love me" wat gaan oor haar verhouding met Justin Bieber.

## Diskografie 
### as Selena Gomez 
* «Tell Me Something I Don't Know»
* «One and the Same» (con Demi Lovato)
* «Magic» (cover de Pilot)
* «Send It On» (con Miley Cyrus, Jonas Brothers y Demi Lovato)
* «Whoa Oh!» (con Forever The Sickest Kids)
* «Come & Get It»
* «Slow Down»

### as *Selena Gomez and The Scene* 
* 2009: *Kiss & Tell*
** «Falling Down»
** «Naturally»
* 2010: *A Year Without Rain*
** «Round and Round»
** «A Year Without Rain»
* 2011: *When the Sun Goes Down* 
** «Who Says» 
** «Love You Like a Love Song»
** «Hit the Lights»

## Filmografie 
* *Another Cinderella Story*
* *Wizards of Waverly Place*
* *Shake It Up: Break It Down*
* *Ramona and Beezus*
* *Monte Carlo*
* *Getaway*
* *Behaving Badly*
* *Aftershock*
* *Rudderless*
* *Hotel Transylvania*
* *Only murders in the building*

## Eksterne skakels 
* Selena Gomez se webtuiste
* 
* Canal VEVO de Selena Gomez & The Scene en YouTube
Tenczynek

**Tenczynek** is 'n dorp in Pole, in die Woiwodskap Klein-Pole, distrik Krakow. Dit is die grootste dorp van die munisipaliteit Krzeszowice. Dit is ongeveer 25 kilometer wes van die sentrum (18&nbsp;km van die grens) in Krakow geleë. Die bevolking is 3436 mense.

Infrastruktuur:

* Die Rooms-Katolieke Kerk, en die gemeente
* Die gemeente van Jehovah se Getuies
* Skool
* Post
* Staanplekke
* Bank
* Kleuterskool
* Biblioteek
* Begraafplaas
Stertkol-soldaat

Die **Stertkol-soldaat** (*Sargocentron caudimaculatum*) is 'n vis wat voorkom in die tropiese waters van die Indiese-Pasifiese area en aan die ooskus van Afrika van die Rooisee tot by die Oos-Kaap. In Engels staan die vis bekend as die *Tailspot squirrelfish*.

## Voorkoms 
Die kop en lyf is rooi terwyl die skubbe se rante silwer is. Daar is 'n wit kol op die basis van die stertvin. Die vis word tot 25&nbsp;cm groot.

## Habitat 
Die vis leef in koraalriwwe in water van 2 – 30&nbsp;m diepte. Hulle is alleenswemmers en vreet bodem-skaaldiere. Dit is 'n goeie eetvis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Sargocentron-caudimaculatum.html
Reeksmoordenaar

[duimnael|[Jack the Ripper was in 1888 in Londen bedrywig.]]
[duimnael|'n [Polisiefoto van Aileen Wuornos, wat sewe mans in Florida vermoor het.]]

'n **Reeksmoordenaar** word gewoonlik gedefinieer as 'n individu wat drie of meer mense oor 'n tydperk van meer as 'n maand vermoor het, met 'n rusperiode (of sogenaamde "afkoelingsperiode") tussenin. Die motivering vir die moorde is dikwels sielkundige bevrediging. Sommige bronne soos die FBI definieer die term as "'n reeks van twee of meer moorde, wat op verskillende geleenthede gepleeg is – gewoonlik, maar nie altyd nie, deur 'n enkele oortreder wat alleen optree". Dikwels is daar 'n seksuele element aan die moorde verbonde, maar volgens die FBI sluit motiverings vir reeksmoorde "toorn, opwinding, profyt en aandag soek" in. Dit is moontlik dat die moorde 'n patroon volg en dat die slagoffers iets gemeen het, soos beroep, ras, voorkoms, geslag of ouderdomsgroep.

## Reeksmoordenaars in Afrika 
* Cedric Maake (*Wemmer Pan-moordenaar*)
* Daisy de Melker
* Raya en Sakina
* Charles Quansah
* Gert van Rooyen
* Moses Sithole (*ABC-moorde*)
* Sipho Thwala (*Wurger van Phoenix*)
* Elias Xitavhudzi (*Pangaman*)

## Reeksmoordenaars in Amerika
*Albert Fish 
*Aileen Wuornos
*Arthur Swharcross 
*Dean Corll
*Dorothea Helen Gray 
*Edmund Kemper 
*Gary Ridgway
*Henry Lee Lucas
*Jane Toppan 
*Jeffrey Dahmer
*John Wayne Gacy
*Ootis Toole
*Richard Ramírez 
*Robert Berdella 
*Ted Bundy
*Velma Barfield 
*William Bonin

## Reeksmoordenaars in die Sowjetunie en Rusland
*Amasonebende
*Nikolai Dzjoemagalijef
*Sergei Golofkin
*Aleksander Pitsjoesjkin
*Michail Popkof
*Andrei Tsjikatilo

## Verwysings 
## Bronne 
* 
* 
* 
* 
* 

## Eksterne skakels
Lys van Suid-Afrikaanse visordes

Die volgende vis ordo kom aan die Suid-Afrikaanse kus of binneland voor. Dit sluit die superklasse kraakbeen (*Chondrichthyes*) en beenvisse (*Osteichthyes*) in.

* Spesies van hierdie orde is na Suid-Afrika ingevoer en het voorheen nooit natuurlik hier voorgekom nie.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* ''SMITHS' SEA FISHES'' J.L.B. Smith. 1986
Kroon-soldaat

Die **Kroon-soldaat** (*Sargocentron diadema*) is 'n vis wat voorkom in die tropiese en warm waters van die Indiese-Pasifiese area, die Rooisee en aan die ooskus van Afrika vanaf Oman tot by Algoabaai. In Engels staan die vis bekend as die *Crown Squirrelfish*.

## Voorkoms 
duimnael|links|'n Kroon-soldaat

Die lyf het afwisselende horisontale rooi en silwer-wit strepe op. Die dorsale vin is donkerooi tot swart en die strale se punte is wit en daar is ook 'n dowwe wit of lig rooi horisontale streep deur die dorsale vin. Die vis word tot 21&nbsp;cm groot.

## Habitat 
Die vis leef in rots- en koraalriwwe in water wat 2 – 30&nbsp;m diep is en vreet bodem skaaldiere en wurms. Gedurende die dag kruip die vis weg in die rif. Die vis kan in 'n akwarium oorleef.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Sargocentron-diadema.html
Holocentridae

Die **Soldaatvisse** (*Holocentridae*) is 'n vis-familie van die orde Beryciformes. Die familie het twee subfamilies *Myripristinae* met vyf genera en *Holocentrinae* met drie genera. Daar is altesaam sewentig spesies in die familie waarvan agt en twintig aan die Suid-Afrikaanse kus voorkom.

## Kenmerke 
Die familie se lyf is lank en redelik plat en die oë groot. Die dorsale vin is verdeel in twee en die stertvin is gevurk. Die familie word 7 – 45&nbsp;cm groot. Hulle vreet bodem skaaldiere, vis en soöplankton. Die familie kan oorleef in akwariums.

## Genera 
duimnael|links|*Sargocentron spiniferum*

Die volgende genera en gepaardgaande spesies kom aan die Suid-Afrikaanse kus voor:

* *Myripristis*
::* *Myripristis berndti* - Grootskub-soldaat
::* *Myripristis botche* - Bleek soldaat
::* *Myripristis chryseres* - Geelvin-soldaat
::* *Myripristis kuntee* - Epoulet soldaat
::* *Myripristis murdjan* - Vlekoog-soldaat
::* *Myripristis violacea* - Ruitjies-soldaat
::* *Myripristis vittata* - Onbevlekte soldaat

* *Neoniphon*
::* *Neoniphon sammara* - Kolvin-soldaat

**Sargocentron*
::* *Sargocentron caudimaculatum* - Stertkol-soldaat
::* *Sargocentron diadema* - Kroon-soldaat
::* *Sargocentron spiniferum* - Sabel-soldaat

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Vleikurper

Die **vleikurper** (*Tilapia sparrmanii*) is 'n wydverspreide en aanpasbare varswatervis wat in die warmer waters van Suider-Afrika aangetref word. Hulle is plaaslik in die noordelike dele vrygelaat en word so ver noord as Namibië, Angola, Botswana en Tanzanië aangetref.

Die vis staan in Engels bekend as die *Banded tilapia* en/of die *Banded bream*.

## Voorkoms 
[duimnael|links|Eksemplaar uit die [Oranjerivier te Sendelingsdrif]]
duimnael|links|'n Skets van die spesie deur Robbie N. Cada.

Die vleikurper se kop en oë is groot, die bek is klein en reguit geplaas. Hy het drie tot ses reekse fyn tande wat in die middel groter is, op albei kake. Hy het ook ‘n driehoekige keelplaat met fyn tande.

Sy rugvin is lank, hoog agter met ‘n oranje/rooi rand. Die stertvin is goed ontwikkel, effens rond, gekleurd met ‘n rooi rand. Die anale vin is goed ontwikkel met ‘n punt na agter. Die buikvinne is goed ontwikkel, maar raak nie die anale vin nie. Die borsvinne is goed ontwikkel en gekleurd.

Die vleikurper is ‘n klein vissie, sowat 15&nbsp;cm in lengte (die Suid-Afrikaanse hengelrekord is sowat 0,312&nbsp;kg), en sy vorm is ovaal, amper rond.

Sy kleur is donker olyfbruin, met geen oranje of rooi op sy lyf nie. Hy het agt tot nege vertikale strepe, veral in die broeityd, en ‘n kol op sy rugvin en op sy kiefdeksel. Sy skubbe is grof vir sy grootte met ‘n telling van 27-29 op die systreep.

## Habitat 
As gevolg van hul geweldige aanpasbaarheid kom hulle in enige tipe water voor maar verkies waters met voldoende plantbeskutting.

Hulle onderneem lokale migrasies en mag skole vorm voor en tydens die eierlêtyd. Hulle waak oor die eiers, en mag mondbroeiers wees soos verskeie ander kurpersoorte.

Vleikurpers is omnivore en vreet enigiets. Die jonger vleikurpers leef op skaaldiere en inseklarwes, terwyl die volwassenes voed op land- en waterplante, organiese afval en insekte. Hulle word maklik met kunsaas aangekeer of ‘n klein hoekie met erdwurms, insekte, garnale of klein slakkies as aas.

## Identifikasie 
Hierdie is ‘n klein kurper en kan verwar word met ander jong kurpers; die kol op die rugvin behoort hier te help. Hy mag ook verwar word met die reënboog-kurper. Die reënboogkurper se bek sit egter skeef na bo en sy buikvinne is baie lank, dit raak maklik die anale vin.

## Kyk ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* *Hengelvisse in die Caprivi.* Willem Botha. 1984.

## Eksterne skakels 
* Moontlike teenwoordigheid in die Malawimeer, Malawicichlids.com
* Banded Tilapia / Vlei Kurper (*Tilapia sparrmanii*), Favisa
* http://fishbase.org/summary/Tilapia-sparrmanii.html
Opistognathidae

Die **Grootbekvisse** (*Opistognathidae*) is 'n vis-familie wat hoort tot die orde Perciformes. Daar is drie genera met ongeveer negentig spesies wat hoort tot dié familie en ten minste vier van die spesies kom aan die Suid-Afrikaanse kus voor. Daar moet nog baie navorsing oor die familie gedoen word; slegs die helfte van die spesies kan behoorlik geklassifiseer en beskryf word. Die kenmerke hieronder is van toepassing op die spesies wat in die Suid-Afrikaanse water voorkom.

## Kenmerke 
Die familie Grootbekvisse het 'n kenmerkende uiters groot bek en die snoet is kort. Die lyf met die uitsondering van die kop is met klein skubbe bedek en die dorsale vin is lank. Die familie word tussen 9 – 47&nbsp;cm groot en verkies sanderig en rotsagtige bodems om in te leef in water wat tot 200&nbsp;m diep is. Hulle leef in gate wat hulle met hul mond maak; die mond word gebruik om 
klippe en sand uit te graaf. Die familie eet soöplankton en bodem ongewerweldes.

Nadat die eiers bevrug is, dra die mannetjie dit in sy mond rond tot die larwes uitgebroei het.

## Genus 
Die volgende genus en spesies kom aan die Suid-Afrikaanse kus voor:

* *Opistognathus*
::* *Opistognathus muscatensis* - Sterkgrootbekvis
::* *Opistognathus margaretae* - Halfskub-grootbekvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Plotosidae

[duimnael|links|250px|[Streep-baberpaling, *Plotosus lineatus*]]

Die **Baberpalings** (*Plotosidae*) is 'n vis-familie wat tot die orde Siluriformes behoort. Daar is nege genera met twee en dertig spesies in hierdie familie. Twee van die spesies kom aan die Suid-Afrikaanse kus voor waarvan een endemies is.

## Kenmerke 
Die familie se lywe is lank en die stert eindig met 'n spits. Die tweede dorsale vin en die analevin word een by die stert. Daar is giftige stekels aan die eerste dorsale- en pektorale vinne. Daar is ook vier baarde om die mond van dié familie en die familie het geen skubbe op die vel nie. Die grootte wissel van 30 – 60&nbsp;cm en die familie leef in vars, brak en soutwater en vreet ongewerweldes en vis. Die familie is giftig.

## Genus 
Die volgende genus en spesies kom aan die Suid-Afrikaanse kus voor:

* *Plotosus*
::* *Plotosus lineatus* - Streep-baberpaling
::* *Plotosus nkunga* - Baberpaling

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Streep-baberpaling

Die **Streep-baberpaling** (*Plotosus lineatus*) is 'n vis wat voorkom in die tropiese en warm water van die Indiese-Pasifiese area en aan die ooskus van Afrika vanaf die Rooisee tot by KwaZulu-Natal. In Engels staan die vis bekend as die *Striped eel-catfish*.

## Voorkoms 
Die vis se lyf en kop is bruin of swart van kleur met twee parallelle wit strepe van die kop tot by die stert. Die onderkant van die kop en lyf is wit. Die strepe verdof soos die vis verouder. Daar is vier pare baarde om die mond en die vis word tot 32&nbsp;cm groot.

## Habitat 
Die vis leef in riwwe naby die kus, die kus self, getypoele en soms in riviermondings. Hulle is ovipaar en vreet bodem skaaldiere, alge, slakke en vis. Die jong onvolwasse vissies leef in 'n kompakte skool saam terwyl die ouer onvolwassenes in minder digte skole leef maar onmiddellik dig saamgroepeer indien roofvisse verskyn. Die vinne se strale is giftig.

Lêer:Image-Striped eel catfish2.jpg|Streep-baberpalings in Indonesië.
Lêer:Catfish ball.jpg|'n Skool Streep-baberpalings.
Lêer:Plotosus lineatus 1.jpg|Streep-baberpalings in 'n akwarium in San Francisco.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Plotosus-lineatus.html
Sterkgrootbekvis

Die **sterkgrootbekvis** (*Opistognathus muscatensis*) is 'n vis wat voorkom in die westelike Indiese Oseaan en aan die ooskus van Afrika vanaf die Persiese Golf tot by Durban. In Engels staan die vis bekend as die *Robust jawfish*.

## Voorkoms 
Die vis se kop en lyf is bedek met onreëlmatige bruin kolle en vlekke en daar is 'n groot oogvormige kol op die dorsale vin wat 'n blou rand om het. Die vis word tot 47&nbsp;cm groot.

## Habitat 
Die vis leef op sanderige of gruis bodems in water wat 30 - 50&nbsp;diep is. Die onvolwasse visse vreet soöplankton en die volwasse visse vreet ook bodem skaaldiere en vis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Opistognathus-muscatensis.html
Dutoiti

Die **Dutoiti** (*Pseudochromis dutoiti*) is 'n vis wat aan die ooskus van Afrika voorkom, vanaf Kenia tot by Park Rynie in KwaZulu-Natal. In Engels staan die vis ook bekend as die *Dutoiti*.

## Voorkoms 
Die vis is oorwegend geel van kleur oor die lyf. Daar is 'n blou streep al langs die basis van die dorsale vin, van die voorkop tot by die stert, 'n blou streep onder die oë van die bek tot by die boonste rand van die operulum. Daar is ook 'n blou streep oor die rante van die twee stertlobbe. Die dorsale en anale vinne se rante is ook blou. Die vis word tot 9&nbsp;cm groot.

## Habitat 
Die vis leef in koraal- en rotsriwwe tot op dieptes van 25&nbsp;m. Die onvolwasse visse leef in getypoele. Hulle eet bodemskaaldiere, wurms en vis. Hulle kan in akwariums oorleef.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Pseudochromis-dutoiti.html
Siganidae

Die **Konynvisse** (*Siganidae*) is 'n vis-familie wat tot die orde Perciformes behoort. Daar is twee genera met dertig spesies in hierdie familie. Vier van die spesies kom aan die Suid-Afrikaanse kus voor.

## Kenmerke 
Die familie is van gemiddelde grootte, die grootte wissel van 30 – 50&nbsp;cm. Die familie leef klein skole saam en kom selde in water wat dieper is as 15&nbsp;m voor. Alle strale van die familie se vinne is giftig, wonde is pynlik maar nie fataal nie. Om die pyn te verlig moet die wond in water (55&nbsp;°C) gedompel word.

Die familie is herbivore en eet net alge. Hulle groei vinnig. Hul kleur patroon verskil gedurende die dag en nag. As hulle gedreig word, vertoon hulle almal 'n tipiese patroon van onreëlmatige bruin vlekke.

## Genus 
Die volgende genus en spesies kom aan die Suid-Afrikaanse kus voor:

* *Siganus*
::* *Siganus argenteus*
::* *Siganus laqueus*
::* *Siganus luridus* - Donkerkonynvis
::* *Siganus sutor* - Witspikkel-konynvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Dashcode

**Dashcode** is ’n sagtewaretoepassing wat deur Apple Inc. geskep is en ingesluit is by Mac OS X Leopard om die ontwikkeling van ’n sagtewarekontrole (*widget*) vir Dashboard te fasiliteer.
Slangetjie

Die **Slangetjie** (*Halidesmus scapularis*) is 'n vis wat endemies is aan Suid-Afrika en kom voor van Valsbaai tot by Park Rynie. In Engels staan die vis bekend as die *Snakelet*.

## Voorkoms 
Die vis is lank en het drie lengtelyne. Die dorsale en anale vinne is lank en die bekkenvinne is klein. Die kop en lyf is bruin en daar is 'n donker oogvormige kol bokant die operkulum. Die vis word tot 20&nbsp;cm lank.

## Habitat 
Die vis leef in vlak water tot op dieptes van 16&nbsp;m en kom volop voor in riviermondings en getypoele.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Halidesmus-scapularis.html
Witspikkel-konynvis

Die **witspikkel-konynvis** (*Siganus sutor*) is 'n vis wat in die westelike Indiese Oseaan en aan die ooskus van Afrika vanaf Kenia tot by Sodwanabaai voorkom. Spesies is al opgemerk by Knysna. In Engels staan die vis bekend as die *Bluespotted rabbitfish*.

## Voorkoms 
Die vis se kop en lyf is silwergrys en oortrek met klein ligblou kolletjies. In die nag lyk die kolletjies wit. Aan die bokant van die kop en die dorsale vin is die vis geel (party van die visse is goud tot donkerbruin) van kleur. Die vis word tot 50&nbsp;cm lank.

## Habitat 
Die vis leef in koraal- en rotsriwwe.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Siganus-sutor.html
Mullidae

Die **Bokvisse** (*Mullidae*) is 'n vis-familie wat tot die orde Perciformes behoort. Daar is vyf genera met vyf en dertig spesies in hierdie familie. Dertien van die spesies kom aan die Suid-Afrikaanse kus voor.

## Kenmerke 
Die uitstaande kenmerke van die familie is die twee lang baarde op die ken en die feit dat die familie twee aparte dorsale vinne het. Die lyf neig na die lang kant en is bedek met groot skubbe. Die meeste spesies leef op of naby rots en koraalriwwe en vreet bodem skaaldiere. Wanneer die baarde nie in gebruik is nie word hulle terug gevou tussen die operkulums en die kakebeen. Die familie se grootte wissel van 18 – 53&nbsp;cm en hulle kan in groot akwariums oorleef.

## Genera 
Die volgende genera en spesies kom aan die Suid-Afrikaanse kus voor:

* *Mulloidichthys*
::* *Mulloidichthys ayliffe* - Bloustreep-bokvis
::* *Mulloidichthys flavolineatus* - Geelstreep-bokvis
::* *Mulloidichthys vanicolensis* - Vlam-bokvis

* *Parupeneus*
::* *Parupeneus barberinus* - Streepkol-bokvis
::* *Parupeneus ciliatus*
::* *Parupeneus cyclostomus* - Goudsaal-bokvis
::* *Parupeneus fraserorum* - Fraserse bokvis
::* *Parupeneus heptacanthus* - Rooikol-bokvis
::* *Parupeneus indicus* - Indiese bokvis
::* *Parupeneus macronemus* - Bandkol-bokvis
::* *Parupeneus pleurostigma* - Swartkol-bokvis
::* *Parupeneus rubescens* - Swartsaalbokvis
::* *Parupeneus trifasciatus* - Tweesaal-bokvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Pseudochromidae

Die **Spikkelrûe** (*Pseudochromidae*) is 'n vis-familie wat tot die orde Perciformes behoort. Die familie bestaan uit vier sub-families: 
* *Pseudochrominae*
* *Congrogadinae* - Die subfamilie was eers geklassifiseer as 'n onafhanklike familie.
* *Anisochrominae* - een genus en vier spesies.
* *Pseudoplesiopinae* - vyf genera en twintig spesies.

## Sub-familie: *Pseudochrominae* 
### Kenmerke
Die sub-familie bestaan uit sewe genera en tagtig spesies waarvan sewe aan die Suid-Afrikaanse kus voorkom. Die lyf is lank met 'n lang dorsale vin en die stertvin is bolrond. Die grootte wissel van 3 - 12 &nbsp;cm.

### Habitat 
Die sub-familie bly in koraal- en rots riwwe tot op dieptes van 30&nbsp;cm. Die genus *Pseudochromis* lê 'n sak eiers in 'n leë gat of onder 'n oorhang wat deur die mannetjie opgepas word.

### Genus 
Die volgende genus en spesies kom aan die Suid-Afrikaanse kus voor:

* *Pseudochromis*
::* *Pseudochromis aldabraensis*
::* *Pseudochromis dutoiti* - Dutoiti
::* *Pseudochromis kristinae*
::* *Pseudochromis melas* - Donkerspikkelrug
::* *Pseudochromis natalensis* - Natalse spikkelrug

## Sub-familie: *Congrogadinae* 
### Kenmerke 
Die subfamilie bestaan uit agt genera en twee en twintig  spesies waarvan vyf aan die Suid-Afrikaanse kus voorkom. Die lyf, dorsale-en analevinne is lank. Die pektorale vinne is kort en die bekken vinne is klein en ontbreek by party spesies. Die lyf is bedek met klein skubbetjies. Die grootte wissel van 5 – 50&nbsp;cm.

### Habitat 
Die vis leef in getypoele en sanderige bodems naby riwwe.

### Genus 
Die volgende genus en spesies kom voor aan die Suid-Afrikaanse kus:

* *Halidesmus*
::* *Halidesmus scapularis* - Slangetjie

* *Halimuraena*
::* *Halimuraena shakai*

* *Natalichthys*
::* *Natalichthys leptus*
::* *Natalichthys ori*
::* *Natalichthys sam*

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Georges Cuvier

**Georges Léopold Chrétien Frédéric Dagobert Cuvier** (Montbéliard, 23 Augustus 1769 – Parys, 13 Mei 1832), was 'n Franse geoloog, patoloog-anatoom, soöloog en paleontoloog. Sy eintlike naam was **Johann Leopold Nicolaus Friedrich Kuefer**, maar sy moeder noem hom van jongs af al "Georg".  Nadat hy in 1819 weens verdienste tot die adelstand verhef is, verfrans hy sy naam tot *baron de Cuvier* en pas terselfdertyd sy voorname aan.

Hy is in 1832 in Parys aan cholera oorlede.

## Publikasies 
Sy belangrikste werk is ''Règne Animal distribué d'après son Organisation pour servir de base à l'Histoire Naturelle des Animaux et d'Introduction à l'Anatomie Comparée'': 'n sistematiese behandeling van die hele toe bekende diereryk, uit 1817. Cuvier versorg self 'n groot deel van die illustrasies, hy was tewens 'n bedrewe tekenaar gewees.

## Eksterne skakels
Ryswyk, Gelderland

**Ryswyk** ( *Rijswijk*) is ’n dorp in die munisipaliteit Buren in die provinsie Gelderland in Nederland.
Streepkol-bokvis

Die **Streepkol-bokvis** (*Parupeneus barberinus*) is 'n vis wat in die Indiese-Pasifiese area voorkom, en aan die ooskus van Afrika vanaf Oman tot by Mosselbaai alhoewel hulle maar min suid van KwaZulu-Natal gesien word. In Engels staan die vis bekend as die *Dash-dot goatfish*.

## Identifikasie 
Die vis het 'n swart streep van voor die snoet, verby die oog en al langs die sylyn tot verby die dorsale vin se basis. Daar is 'n swart vlek op die sylyn by die stertvin se basis. Die anale en bekkenvinne is gelerig en die ander vinne is meer witkleurig. In die nag lyk die vis bleekwit. Die vis word tot 53&nbsp;cm groot.

## Habitat 
Die vis leef in seegrasbeddings of op sanderige bodems of koraalreste. Hulle kom in pare voor en is daglewend en vreet hoofsaaklik skaaldiere.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Parupeneus-barberinus.html
Swartsaal-nabootser

Die **Swartsaal-nabootser** (*Paraluteres prionurus*) is 'n vis wat voorkom in die Indiese-Pasifiese area, die Rooisee en aan die ooskus van Afrika van Oman tot by die Aliwal-bank. Die onvolwasse vissies is al by Algoabaai opgemerk. In Engels staan die vis bekend as die *Blacksaddle mimic*.

## Voorkoms 
Die vis se kop en lyf is bleekwit met drie prominente strepe wat soos saals oor die rugkant strek. Die oë is verbind met 'n swart band. Op die kop en die middel van die lyf is daar ligter kolletjies en die stertvin is geel en bolrond. Die vis word tot 11&nbsp;cm groot.

## Habitat 
Die vis leef in koraal- en rots riwwe in water wat tot 30&nbsp;m diep is en eet onder andere skaaldiere, sponse, wurms, slakke en koraal.

## Gewoonte 
Die vis het sy naam gekry weens die feit dat hy, wanneer hy swem, die dorsale en anale vinne invou om die Modeltobie (*Canthigaster valentini*) na te maak. Omrede die roofvisse weet dat die Model-tobie giftig is maak die **Swartsaal-nabootser** hom na om die roofvisse te ontduik.

Lêer:Paraluteres prionurus2.JPG
Lêer:Paraluteres prionurus3.JPG

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Paraluteres-prionurus.html
Geelstreep-bokvis

Die **Geelstreep-bokvis** (*Mulloidichthys flavolineatus*) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by Knysna. In Engels staan die vis bekend as die *Yellowstripe goatfish*.

## Voorkoms 
Die vis se lyf het een tot twee horisontale geel strepe met 'n swart kol op die geel streep onder die dorsale vin. Al die vinne is witterig maar die stertvin is geel. Die vis word 40&nbsp;cm groot.

## Habitat 
Die vis leef in koraalriwwe en by naburige sand areas tot in water wat 60&nbsp;m diep is. Hulle vreet snags en wel klein skaaldiere. Die vis word gereeld in groot skole by Sodwanabaai gesien.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *Coastal Fishes of Southern Africa*. Phil & Elaine Heemstra. 2004. 

## Verwysings 
## Eksterne skakel 
* Mulloidichthys flavolineatus by Fishbase.
Indiese bokvis

Die **Indiese bokvis** (*Parupeneus indicus*) is 'n vis wat in die Indiese-Pasifiese area en aan die ooskus van Afrika vanaf Oman tot by Port Alfred voorkom. In Engels staan die vis bekend as die *Indian goatfish*.

## Voorkoms 
Die vis het twee lang baarde wat aan die ken geheg is. Daar is 'n swart kol langs die stertvin se basis en 'n groter, langwerpige goudkleurige kol op die sylyn tussen die twee dorsale vinne. Die vis word tot 35&nbsp;cm lank.

## Habitat 
Die vis leef op seegrasbeddings en sanderige bodems naby riwwe. Hulle vreet skaaldiere, seekat, wurms en ander vis.

## Kyk ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Parupeneus-indicus.html
Vuur-dikkop

Die **vuurdikkop** (*Nemateleotris magnifica*) is 'n vis wat in die Indies-Pasifiese area voorkom en aan die ooskus van Afrika vanaf Kenia tot by die Aliwal-bank van KwaZulu-Natal. In Engels staan die vis bekend as die *Fire goby*.

## Voorkoms 
Die vis het 'n ronde kop terwyl die kop en voorste helfte van die lyf wit is. Die agterste helfte van die lyf en dorsale en anale vinne is oranje-rooi. Die voorste dorsale vin het 'n lang straal en die bekkenvinne is skraal. Daar is twee pers lyne wat deur die anale en dorsale vinne gaan. Daar is ook 'n streep deur die stertvin se lobbe. Die vis word 9&nbsp;cm groot.

## Habitat 
Die vissie leef naby die bodem in koraalriwwe in water wat tot 60&nbsp;m diep is. Die volwasse visse leef in pare en die onvolwasse visse leef in skole saam. Die vis vreet soöplankton. Die vis is volop by Sodwanabaai en is 'n gewilde akwariumvis; dit moet in 'n groot tenk aangehou word en moet 'n maat hê.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Nemateleotris-magnifica.html
Skêrstert

Die **Skêrstert** (*Ptereleotris evides*) is 'n vis wat in die Indiese-Pasifiese area en aan die ooskus van Afrika voorkom, vanaf die Rooisee tot by die Aliwal-bank. In Engels staan die vis bekend as die *Scissortail goby*.

## Voorkoms 
Die vis het 'n lang lyf met die dorsale en anale vinne wat ewe groot en amper identies lyk. Die bekkenvinne is klein en die lyf is bedek met klein skubbetjies. Die kop en bors is blouerig terwyl die agterste helfte van die lyf en die dorsale en anale vinne donkerblou tot swart is. Die sentrale gedeelte van die holronde stert is bleekwit. Die onvolwasse vissies is ligblou van kleur met 'n donkerblou kol by die basis van die onderste lob van die stert. Die vis word tot 13&nbsp;cm lank.

## Habitat 
Die vis leef tussen koraal- en rotsriwwe in water wat 2 – 30&nbsp;m diep is. Die volwasse visse leef in pare saam en die onvolwasse visse leef in skole saam in beskermde kuswater. Hulle vreet soöplankton. Die vis kan oorleef in 'n akwarium, maar nie saam met aggressiewe visse nie.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Ptereleotris-evides.html
Madagaskar-platkop

Die **Madagaskar-platkop** (*Papilloculiceps longiceps*) is 'n vis wat in die westelike Indiese Oseaan en aan die ooskus van Afrika vanaf die Rooisee tot by die Aliwal-bank voorkom. Die vis het ook die Middellandse See binnegedring deur die Suezkanaal. In Engels staan die vis bekend as die *Longhead flathead*.

## Voorkoms 
Die vis se lyf is 'n dowwegroen of bruin aan die bokant en wit aan die onderkant. Die kop is plat met 'n beenrif net onder die oë waarop 'n stekel is. Daar is ook kolle op die dorsale, anale en bekkenvinne. Die vis word tot 70&nbsp;cm groot.

## Habitat 
Die vis leef op sanderige bodems naby koraalriwwe in water wat tussen 1 – 20&nbsp;m diep is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Papilloculiceps-longiceps.html
Percoidei

Die **baarsvisse** (Percoidei) vorm die grootste suborde van die orde Baarsagtiges (Perciformes).
Hierdie suborde word van ander subordes onderskeie deur die beenelemente in die visse se skedels. By die baarsvisse is hulle nie aan mekaar verbind nie, terwyl dit by die ander Baarsagtiges wel die geval is. Visse uit hierdie suborde het altyd 'n sylyn, die oë is langs die sye geplaas en aan elke sy van die kop het die visse twee neusgate.

Tot die suborde behoort 79 families, ongeveer 550 genera en meer as 3170 spesies.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Eksterne skakels 
* Percoidei op *Animal Diversity Web* 
* Percoidei volgens ITIS
* 
*
Platycephalidae

Die **Platkoppe** (*Platycephalidae*) is 'n vis-familie wat tot die orde Scorpaeniformes behoort. Daar is ongeveer agttien genera met drie en sestig spesies in hierdie familie. Twaalf van die spesies kom aan die Suid-Afrikaanse kus voor.

## Kenmerke 
duimnael|links|*Platycephalid*.
duimnael|links|*Papilloculiceps longiceps*

Die familie se lyf is lank en die koppe plat en die lyf is bedek met skubbe. Die familie het twee dorsale vinne. Die bekken vinne is agter die pektorale vinne se basis. Die grootte wissel van 12 – 100&nbsp;cm.

## Habitat 
Die familie leef op sanderige bodems en naby koraalriwwe in water wat tot 300&nbsp;m diep is en eet hoofsaaklik vis en skaaldiere. Die familie gebruik hul kamoeflerings vermoë om prooi te vang en weg te kruip van ander roofvisse.

## Genera 
Die volgende genera en spesies kom aan die Suid-Afrikaanse kus voor:

* *Cociella*
::* *Cociella punctata*
::* *Cociella heemstrai*

* *Papilloculiceps*
::* *Papilloculiceps longiceps* - Madagaskar-platkop

* *Platycephalus*
::* *Platycephalus indicus* - Balkstertplatkop

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Mooidikkop

Die **Mooidikkop** (*Amblyeleotris wheeleri*) is 'n vis wat voorkom in die Indies-Pasifiese area, die Rooisee en aan die ooskus van Afrika vanaf Oman tot by Sodwanabaai in Suid-Afrika. In Engels staan die vis bekend as die *Gorgeous shrimpgoby*.

## Voorkoms 
Die lyf is langwerpig. Die vis se kop en lyf is witterig tot liggeel met ses dowwe rooi tot donker rooi strepe wat vertikaal oor die liggaam strek. Daar is ook baie blou kolletjies op die lyf en vinne behalwe die dorsale vinne wat rooi kolletjies op het. Die vis word tot 8&nbsp;cm lank.

## Habitat 
Die vis leef in koraalriwwe in vlak water, nooit dieper as 40&nbsp;m nie. Die vis deel gewoonlik 'n nes met die garnaal, *Alpheus ochrostriatus*. Die vis bly by die opening en indien hy 'n roofvis sien kruip hy terug in die gat in met die garnaal op sy hakke.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://www.fishbase.org/summary/Amblyeleotris-wheeleri.html
Jagielloniese-universiteit

Die **Jagielloniese-universiteit** (Pools: *Uniwersytet Jagielloński*, dikwels afgekort as *UJ*; historiese name: *Studium Generale*, *Universiteit van Krakow*, *Krakowse Akademie*, *Die Hoofkroonskool*, *Hoofskool van Krakau*) is in 1364 deur Kasimir die Grote in Kazimierz, 'n distrik van Krakau, gestig. 

Dit is die oudste universiteit in Pole, die tweede oudste in Sentraal-Europa en ook een van die oudstes ter wêreld. Sedert 1817 dra Krakow se belangrikste tersiêre instelling die naam "Jagielloniese-universiteit", ter ere van dié beduidende Poolse dinastie. 

Bekende studente sluit die sterrekundige Nicolaas Copernicus, Krzysztof Penderecki en pous Johannes Paulus II in.
Lys van Lughawens in Viëtnam

Hierdie is 'n **lys van lughawens in Viëtnam**, groepeer volgens soort en gesorteer volgens lokaal. 

## Lughawens 
Let wel: Sedert Cam Ranh Internasionale Lughawe vir kommersiële vlugte oopgestel is, word Nha Trang Lugmagbasis slegs vir militêre operasies en opleiding gebruik. Alle kommersiële vlugte wat voorheen na Nha Trang Lugmagbasis op pad was, word nou aangestuur na Cam Ranh Internasionale Lughawe. The hoofrede hiervoor is dat die Nha Trang Lugmagbasis binne die gebied van Nha Trang geleë is en dus kan die aanloopbaan nie verder verleng word nie.

Alhoewel daar 8 internasionale lughawens genoem word, word slegs drie van hulle - Tan Son Nhat, Noi Bai en Da Nang - vir internasionale vlugte gebruik.

## Verwysings 
*
*

## Eksterne skakels 
* Lys van lughawens in Viëtnam:
** Great Circle Mapper
** FallingRain.com
** Aircraft Charter World 
** The Airport Guide 
** World Aero Data
** A-Z World Airports 
** International airports with airline carriers
Bigos

**Bigos** is 'n tradisionele bredie wat deel uitmaak van die Poolse, Litause, Wit-Russiese en Oekraïense kookkuns. Dit word as die nasionale gereg van Pole en Oekraïne beskou.

Daar is geen enkele resep vir die geurige gereg waarvoor kool en vleis as basis dien nie - elke streek en selfs elke gesin het sy eie spesiale resep vir die bereiding van bigos. Tipiese bestanddele sluit kool, suurkool, verskeie soorte vleis en wors, dikwels hele of gepureerde tamaties, heuning en sampioene. Die gewildste soorte vleis is varkvleis (wat dikwels gerook word), ham, spek, worsies, kalf- of beesvleis en - omrede bigos eintlik as 'n tipiese jagtersgereg beskou word - wildsvleis.

Speserye, wat vir bigos gebruik word, kan peper, jenewerbessies, lourierblare, marjolein, pimento (kersiepepers), gedroogde of gerookte pruime wees.

Bigos word gewoonlik met aartappelpuree of rogbrood bedien. Net soos ander bredies kan bigos in 'n koel plek of in die diepvrieskas bewaar en later weer opgewarm word. Die geur van bigos verbeter sodoende nog. Volgens 'n ou tradisie word bigos selfs 'n week lank in 'n pot gekook en voortdurend met nuwe bestanddele aangevul. Bigos het vanweë dié metode, die seisoenale beskikbaarheid van kool en sy hoë vitamien C-inhoud in Pole en elders 'n stapeldis in die koue wintertyd geword. In Poolse gesinne word dit tradisioneel op Tweede Kersdag bedien.

Bigos verskyn op die spyskaarte van baie Poolse restaurante en is ook 'n gewilde wegneemete, maar indien nie genoeg tyd aan die voorbereiding daarvan bestee word nie, sal restaurant- en wegneem-variante nouliks met selfgemaakte bigos kan meeding.
Tronk-dikkop

Die **Tronkdikkop** (*Caffrogobius gilchristi*) is 'n vis wat endemies is aan Suider-Afrika en vanaf Kaapstad tot aan die noordkus van Mosambiek voorkom. In Engels staan die vis bekend as die *Prison goby*.

## Voorkoms 
Daar kan tot 16 vertikale swart strepe oor die lyf wees; gewoonlik in pare en onderbreek op die sylyn. Die vis word tot 15&nbsp;cm groot.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://www.fishbase.org/summary/Caffrogobius-gilchristi.html
Kaakdiere

Die **Gnathostomata** of **kaakdiere** is 'n groep van diere wat tot die gewerweldes (Vertebrata) behoort. Die groep word gekenmerk deur die besit van kraakbeenagtige kake wat deur die meeste anatome as die eerste kieuboog beskou word.

Andere kenmerke wat by die groep voorkom:
* Die kieuboog is intern ten opsigte van die kieue.
* Drie halfsirkelvormige kanale in plaas van twee in die binneoor.
* Sekere senuweevesels is met omhulsels van miolien omring.
* Die hemoglobien bevat kettings van 4 aminosure 2α en 2β.

Die Gnathostomata omvat die kraakbeenvisse (Chondrichthyes) en die beenvisse (Osteichthyes). Hierdie laaste groep omvat egter nie slegs die moderne beenvisse nie, maar ook al hul landlewende verwante; die Tetrapoda. Feitlik alle huidige gewerwelde diere (reptiele, visse, voëls, amfibieë en soogdiere) behoort daarom tot die Gnathostomata.

## Verwysings 
## Eksterne skakels 
* 
*
Veer-dikkop

Die **Veer-dikkop** (*Callogobius plumatus*) is 'n vis wat voorkom in die westelike Indiese Oseaan en aan die ooskus van Afrika vanaf die Persiese Golf tot by die Aliwal-bank. Dit kom ook voor by Mauritius en die Seychelle eilande. In Engels staan die vis bekend as die *Feather goby*.

## Voorkoms 
Die vis se kop en lyf is roomkleurig met donker vlekke en kolletjies op. Die kop is effens plat en die pektorale vinne is groot.

## Habitat 
Die vis leef in koraalriwwe in water wat van 5 – 25&nbsp;m diep is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://www.fishbase.org/summary/Callogobius-plumatus.html
Natalse lipvis

Die **Natalse lipvis** (*Anchichoerops natalensis*) is 'n vis wat endemies is aan Suid-Afrika en voorkom van Tongaat tot by die Groot-Keirivier. In Engels staan die vis bekend as die *Natal wrasse*.

## Voorkoms 
Die vis het 'n langwerpige lyf en is ietwat plat. Die vis is rooi met geel tot oranje of oranje-geel of bruin kolletjies op die lyf. Daar mag ook donker vertikale strepe op die lyf wees en die lippe is dik. Die vis word tot 75&nbsp;cm lank en weeg dan 16&nbsp;kg. Daar is 'n sylyn aanwesig.

## Habitat 
Die vis leef op rotsriwwe in water wat 10 – 55&nbsp;m diep is en vreet sponse, krappe en krewe. Dit is 'n beskermde spesie.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* *Anchichoerops natalensis* by FishBase